L 200/92 Den Europæiske Unions Tidende 30.7.2005 KOMMISSIONEN KOMMISSIONENS BESLUTNING af 30. oktober 2002 om en procedure efter EF-traktatens artikel 81 og EØS-aftalens artikel 53 (Sag COMPJE-2/37.784 — Kunsthuse) (meddelt under nummer K(2002) 4283 endelig samt berigtigelse K(2002) 4283/7 og berigtigelse K(2002) 4283/8) (Kun den engelske udgave er autentisk) (EØS-relevant tekst) (2005/590/EF) Den 30. oktober 2002 vedtog Kommissionen en beslutning (K(2002) 4283 endelig) vedrørende en procedure i henhold til EF-traktatens artikel 81 og EØS-aftalens artikel 53. Den 6. november 2002 godkendte Kommissionen ved skriftlig procedure K(2002) 4283/7 en berigtigelse til K(2002) 4283/ 5-versionen af beslutning K(2002) 4283 endelig og ved skriftlig procedure K(2002) 4283/8 en berigtigelse til K(2002) 4283/6-versionen af beslutning K(2002) 4283 endelig. I overensstemmelse med artikel 21 i forordning nr. 17 (!) offentliggør Kommissionen hermed parternes navne og beslut- ningens hovedindhold under hensyn til virksomhedernes berettigede interesse i beskyttelse af deres forret- ningsinteresser. En ikke fortrolig version af beslutningens fulde tekst findes på det autentiske sagssprog og Kommissionens arbejdssprog på GD COMP's websted http://europa.eu.int/comm/competition/ index da.html I. RESUMÉ AF OVERTRÆDELSEN 1. Adressater Denne beslutning er rettet til følgende virksomheder og/eller virksomhedssammenslutninger: — Christie's International plc — Sotheby's Holdings Inc. 2. Overtrædelsens varighed og art Fra den 30. april 1993 og mindst indtil den 7. februar 2000 deltog Christie's International plc (»Christie's«) og Sothebys Holdings — Inc. (»Sotheby's«), som —er verdens to største aktører på markedet for kommissions- (1) EFT 13 af 21.2.1962, s. 204/62. Senest ændret ved forordning (EF) nr. 1216/1999 (EFT L 148 af 15.6.1999, s. 5). salg gennem auktioner over såkaldte kunstgenstande, antikviteter, møbler, samlerobjekter og memorabilia (under ét »kunst«), uafbrudt i en af dem indgået vedva- rende aftale og/eller samordnet praksis, der var i strid med traktatens artikel 81, stk. 1, og EFØS-aftalens artikel 53 og drejede sig om priser og andre salgsvilkår ved auktioner. Selskaberne aftalte bl.a. at anvende identiske sælgersalær- strukturer, at gå over til faste sælgersalærer (i stedet for de hidtidige salærer, som der kunne forhandles om), at forhøje sælgersalærerne og afstå fra at tilbyde sælgerne særlige vilkår. De fastsatte desuden visse andre forret- ningsvilkår og -betingelser, hvorved de undgik eller begrænsede en indbyrdes konkurrence mellem sig på kunstauktionsområdet. Endvidere indførte de et overvåg- ningssystem for at sikre, at deres aftale og/eller samord- nede praksis blev overholdt.